stanford-oval/wikipedia huggingface dataset:
גביע העולם למועדוני נשים (כדורגל)
רקע

באוקטובר 2013 כוח המשימה לענייני כדורגל נשים בוועד המנהל של פיפ"א הגיש הצעה לבדיקת האפשרות להקמת גביע עולם למועדוני נשים שיהיה מקביל לגביע העולם למועדונים, והוועד המנהל החל לבדוק את האפשרות ליצירת הטורניר. באוגוסט 2015 כוח המשימה אישר שהטורניר בשלבי הקמה.
ב-26 במאי 2016 התקיים משחק ידידות באצטדיון הכדורגל בסיאטל בין מחזיקת הגביע האנגלי ארסנל למחזיקת מגן ליגת הכדורגל האמריקאית סיאטל, במשחק שהוגדר כנקודת קפיצה לקראת הקמת הטורניר הבין יבשתי. ב-2017 ציינה יושב ראש כדורגל נשים בפיפ"א, שריי ברמן, שיש לשקול בכבדות ראש איך הטורניר יוצג, ושהוא חייב לכלול את כל הקונפדרציות למרות ההבדלים ברמת ההתפתחות של כדורגל נשים בהן.
ב-2019 נשיא פיפ"א ג'אני אינפנטינו התווה את עתיד כדורגל הנשים, ואמר שהקמת הטורניר תתחיל בהקדם האפשרי.
הערות שוליים

↑  הוועד המנהל של פיפ"א בודק אפשרות להקמת גביע עולם למועדוני נשים, באתר Equalizer Soccer (באנגלית)
↑  1-1 בין סיאטל ומחזיקת גביע ה-FA ארסנל, באתר Sounder At Heart (באנגלית) בארכיון האינטרנט
↑  יושב ראש כדורגל נשים בפיפ"א שרי ברמן דנה בעתידו של המשחק, באתר Offside Rule Podcast (באנגלית)
↑  נשיא פיפ"א אינפנטינו מברך גביע העולם בכדורגל נשים 2019 בצרפת, ומתווה את עתיד כדורגל הנשים, באתר פיפ"א (באנגלית)
ערך זה הוא קצרמרבנושא כדורגל. אתם מוזמנים לתרום לוויקיפדיה ו.
גוראקפור

| --- | --- |

 מדינה:  הודו הודו
 מדינה:  אוטר פרדש
 שטח:  141 קמ"ר
 גובה:  84 מטרים
 אוכלוסייה:  ‏
  ‑ בעיר:  673,446 (2011)
 קואורדינטות:  26°45′40″N 83°22′00″E﻿ / ﻿26.761111111111°N 83.366666666667°E﻿ / 26.761111111111; 83.366666666667 
 אזור זמן:  UTC+5:30
  מפת מיקום  מפה מפורטת   (למפת הודו מוגדלת) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודיגוראקפור(למפת הודו רגילה) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודיגוראקפור  he tabBackground:;tabBorder:#aaa;defaultTab:0;
 
גוראקפור (בהינדי: गोरखपुर) היא עיר בהודו אשר ממוקמת במחוז גוראקפור שבמדינה ההודית אוטר פרדש. מספר התושבים בעיר היה 673,446 נכון ל-2011. העיר ממוקמת בגובה 84 מטר מעל פני הים, כ-100 ק"מ מגבול נפאל.
גוראקפור מחוברת לרשת הרכבות הארצית ולה שדה תעופה משלה.
דמוגרפיה

במהלך המאה ה-20 גדלה אוכלוסיית היישוב בזכות הגירה מכ-65,000 תושבים לכ-620 אלף תושבים. אוכלוסיית העיר כוללת בעיקר הינדים (כ-70%), וכמו גם מוסלמים (כ-25%), בודהיסטים, סיקים, ונוצרים. השפה הדומיננטית בעיר היא הינדי.
בלריאנד

בלריאנד (באנגלית: "Beleriand") היא חבל ארץ בדיוני, המופיע בלג'נדריום הבדיוני של ג' .ר. ר טולקין, בלריאנד הייתה אזור בצפון מערב הארץ התיכונה במהלך העידן הראשון. האירועים בבלריאנד מתוארים בעיקר בעבודתו "הסילמרליון", המגולל את סיפורם של העידנים המוקדמים של הארץ התיכונה. בלריאנד מופיעה גם ביצירות "The Book of Lost Tales", ילדי הורין, ו-"The Lays of Beleriand".
היסטוריה בדיונית

בסוף העידן הראשון של הארץ התיכונה, בלריאנד נותצה ונשמה במלחמת החרון על ידי כוחות בני האדם של העידן הראשון (האדיין) והעלפים לצד המאיאר, נגד משרתיו של מורגות. כתוצאה מהזעם והעוצמה הרבה של המלחמה, חלקים רבים מבלריאנד שקעו בים. רק כמה חלקים קטנים ממזרח בלריאנד נותרו ונודעו לאחר מכן כממלכת לינדון, בצפון מערב הארץ התיכונה של העידן השני והשלישי. חלקים אחרים במזרח בלריאנד שרדו עד העידן השני, אך נהרסו באקלבת וחורבן נומנור. קברי טורין טורמבר ומורוון שרדו כאי טול מורוון. כמו כן, חלק מדורטוניון הפך לטול פוין, והימרינג הפכה לאי.
גאוגרפיה בדיונית

במקור, השם בלריאנד היה שייך רק לאזור שסביב מפרץ בלר, אך עם הזמן, השם הוחל על כל הארץ. בלריאנד יושבה במקור על ידי העלפים, ובהמשך גם על ידי בני אדם וגמדאים. במערב ובדרום השתרע חוף ארוך לאורך הים הגדול בלגיר. מצפון הייתה היתלום עם אגם מיתרים, רמות דורתוניון וגבעות הימרינג, ממזרח הגיעו ארד לוין כמעט עד הים. ארץ נברסט שבצפון מערב נחשבה לעיתים לחלק מבלריאנד. בצפון הרחוק היו הרי הברזל (ארד אנגרין), אשר עליהם נבנו התנגורודרים ואנגבנד.
נהר הסיריון, הנהר הראשי של בלריאנד, שזרם מצפון לדרום, חילק אותה למערב בלריאנד ולמזרח בלריאנד. את הסיריון חילק רכס גבעות אשר השתרע ממזרח למערב אשר כונה אנדרם, "החומה הארוכה". הסיריון שקע באדמה בחלקו הצפוני של הרכס והגיח מחדש מתחת לאנדרם בחלקו הדרומי משם זרם הישר אל הדלתא שבשערי הסיריון. ממזרח לחומה הארוכה נמצא נהר גיליון וששת יובליו אשר מקורותיהם בארד לוין, באזור המכונה אוסיריאנד, "ארץ שבעת הנהרות".
גאוגרפיה בדיונית > שערי הסיריון

שערי הסיריון (באנגלית: Arvernien) הוא האזור הדרומי ביותר בבלריאנד, שערי הסיריון נמצאים בחלקה הדרום-מזרחי של בלריאנד וגובלים בשפכי הסיריון
תושבי המקום היו במקור ערבוביה של שרידי אלדר ואדיין שבאו מגונדולין, דוריאת, נרגותרונד דור לומין ועוד. השליטים הראשונים באזור זה היו טואור מזרע האדיין ויידריל מזרע הנולדור אשר בגונדולין. בנם אארנדיל החצי-עלף, התחתן עם חציית -העלף אלווינג, בתו של דיור הנאה. בני ארנדיל ואלווינג, אלרוס ואלרונד, נולדו בשערי הסיריון.
גאוגרפיה בדיונית > דוריאת

דוריאת (באנגלית: Doriath) היא ממלכת הסינדר, העלפים האפורים של המלך תינגול אשר נשארו בבלריאנד ומעולם לא ראו את שני העצים. ממלכת דוריאת מורכבת ממחגרת מליין, הנהר ארוס, מנגרות ועם היערות הגדולים האחרים: יער נלדורות, יער רגיון ויער אסטולד, שם פגש תינגול את מליין. כמו מקומות רבים אחרים בלג'נדריום של ג'. ר. ר. טולקין גם דוריאת משמשת כבמה המרכזית לכמה מההתרחשיות המרכזיות של העידן הראשון, כמתואר בסיפורם של ברן ולות'יין, Lays of Beleriand, חלקים מילדי הורין והסילמריליון.
גאוגרפיה בדיונית > אזור הימרינג ודורתוניון

כאשר בני פאנור הלכו מזרחה לאחר שתינגול התוודע לטבח בנמלי הברבורים, נבנה מבצר גדול על גבעת הימרינג שבצפון מזרח בלריאנד. היה זה מעוזו הראשי של מידרוס', ממנו צפה ושמר על אזור הגבול הצפון-מזרחי שנודע מצודת מידרוס'. במזרח היה את מישור לותלן שעליו שמר מגלור וארד לוין, ההרים הכחולים. ממערב היה את מעבר אגלון, עליו שמרו קורופין וקלגורם. זה היה המבצר היחיד ששרד את דגור בראגולך, "קרב להבת הפתע". אך בנירנית ארנוידיאד השתלטו על גבעת הימרינג חיילי אנגבנד. לאחר טביעתה של בלריאנד במלחמת החרון, החלק הגבוה ביותר של פסגת הימרינג נשאר מעל הגלים כאי.
גאוגרפיה בדיונית > פלס

פלס (באנגלית: Falas) (משמעות המילה בסינדרין היא: "קו-הגלים") היה האזור אשר השתרע לאורך מערב בלריאנד לאורך חופה עם ים בלגיר. בפלס התקיימה ממלכתו של קירדן הספן ועלפי סינדאר אחרים לאורך העידן הראשון. הם התגוררו בשני ערי נמל, אגלרסט בשפך נהר ננינג, ובריתומבר בשפך נהר בריתון. כשאר האורקים של מורגות מצליחים לשבור את המצור וזורמים דרומה, הם מגיעים לאזור הפלס וצרים עליו, לאחר קרבות קשים, אנשיו של קירדן נופלים בשבי או הופכים לפליטים ובורחים לשערי הסיריון או לאי בלר, שם אנשיו של קירדן ממשיכים לבנות ספינות, ועוזבים את הארץ התיכונה בסוף העידן הראשון.
גאוגרפיה בדיונית > גונדולין

גונדולין (באנגלית: Gondolin) הידועה גם כ"הממלכה הנסתרת" הייתה עיר חשאית של העלפים בצפון בלריאנד, שנבנתה על ידי טורגון ואנשיו, והוסתרה ממורגות על ידי טבעת הרים שהקיפה אותה בשם אכוריאת. בפסגות ההרים תמיד קיננו נשריו של מנווה, ושרם היה ת'רונודר. הדרך היחידה להיכנס אל גונדולין הייתה מעבר שנקרא "מעבר אנך" והוא נשמר בכבדות. סיפור מפלת גונדולין מתואר בספר "מפלת גונדולין".
גאוגרפיה בדיונית > נרגותרונד

נרגותרונד (באנגלית: Nargothrond) ("המצודה התת-קרקעית הגדולה שבנהר הנרוג") היה המעוז שבנה פינרוד פלגונד, על יד שפך נהר הנרוג בבלריאנד. זה היה מקום נסתר מכוחות מורגות, פינרוד הקים אותו בשנים הראשונות של העידן הראשון בהשראת מנגרות שבדוריאת.
פינרוד שלט בנרגותרונד עד שהצטרף לברן במסעו אחר הסילמריל, והשליטה על נרגותרונד עברה לידי אורודרת אחיו. מאוחר יותר, כשטורין טורמבר הגיע לנרגותרונד, לאחר תקופה שחי בקרב פורעי-חוק ושכנע את העם להילחם בגלוי נגד מורגות, מה שהוביל לגילוי נרגותרונד על ידי מורגות והדרקון גלאורונג. גלאורונג השתמש בנרגותרונד כמאורה שלו, אך הוא נהרג על ידי טורין, ולאחריו מים הגמדאי הזעיר טען לבעלות על המערות והאוצר שבהן, עד שנהרג על ידי הורין, אביו של טורין.
גאוגרפיה בדיונית > נברסט

נברסט (באנגלית: Nevrast, או "Hither Shore", כלומר: "החוף הקרוב") הוא אזור חוף שומם בצפון בלריאנד המזכיר צורה של משולש, נברסט כולה מוקפת רכסי הרים והיא גובלת בהיתלום ממערב. העיר היחידה שהתקיימה בנברסט אי פעם הייתה ויניאמר. זה היה מרכז ממלכת העלפים של טורגון עד שאנשיו עזבו לגונדולין. האדמה ננטשה עד שטואור הגיע לשם בהדרכת אולמו.
גאוגרפיה בדיונית > אוסיריאנד

אוסיריאנד (באנגלית: Ossiriand, בסינדרין פירוש השם הוא: "ארץ שבעת הנהרות") היה האזור המזרחי ביותר של בלריאנד בתקופת העידן הראשון, בין ארד לוין לנהר גיליון. שבעת הנהרות היו יובלות שהתאחדו לנהר הגיליון שזרם מצפון לדרום. ששת יובליו שזרמו מארד לוין, נקראו (מצפון לדרום) אסקאר, תאלוס, הלגולין, ברילתור, דוילווין ואדוראנט. נהר האדוראנט התפצל לשניים ויצר את האי טול גלן, האי עליו גרו עד סוף ימיהם ברן ולותיין, האי טול גלן היה ידוע גם כמקום היוולדו שם דיור הנאה. אוסיריאנד הייתה ארץ ירוקה ומיוערת. וחלקיה המזרחיים שלמרגלות ארד לוין היו החלקים היחידים של בלריאנד ששרד את מלחמת החרון, ונודעו בשם לינדון, שם שלטו גיל גלד וקירדן (בנמלים האפורים).
גאוגרפיה בדיונית > דור דיידלות

דור דיידלות (באנגלית: Dor Daedeloth, בסינדרין פרוש השם הוא: "ארץ הצללים והאימה") שכנה הרחק בצפון, מזרחית לגבול עם ההלקרקסה. ארץ עם מזג אוויר ארקטי. שם נבנו התנגרודרים ואנגבנד. דור דיידלות גובלת עם היתלום ברכס הרי ארד אנגרין. כאן חיו וגדלו האורקים ויצורים אחרים של מורגות. מצור הנולדור על אנגבד בתחילת העידן הראשון החל שם, כאשר פאנור נפצע אנושות ומת על ידי הבלרוגים של מורגות. אז הנולדור הקיפו את הארץ ואז החלו לצור עליה מצור שנמשך כ-400 שנה עד שנפרץ בדגור ברגולך.
ראו גם

ממלכות הארץ התיכונה
ארצות הדרום (טולקין)
| הלגנדריום של טולקין: עולם הפנטזיה של ג'>  ר. ר. טולקין |
| --- | --- | --- |
| ספרים | ראשית הימים והעידן הראשון: הסילמריליון (שלושת הסיפורים הגדולים: ילדי הורין • מפלת גונדולין • סיפורם של ברן ולות'יין)  העידן השני: סיפורים שלא נשלמו  העידן השלישי: ההוביט • שר הטבעות  כרכים נוספים: הרפתקאות תום בומבדיל • עץ ועלה • תולדות הארץ התיכונה |  |
| עיבודים קולנועיים וטלוויזיוניים | ההוביט (1977) • שר הטבעות (1978) • שיבת המלך (1980) • המצוד אחר גולום • ניצוץ של תקווה • טרילוגיית שר הטבעות (אחוות הטבעת • שני הצריחים • שיבת המלך) • טרילוגיית ההוביט (מסע בלתי צפוי • מפלתו של סמאוג • קרב חמשת הצבאות) • שר הטבעות: טבעות הכוח • סדרת הטלוויזיה "ההוביטים" • שר הטבעות: מלחמת הרוהירים |  |
| דמויות | אאומר • אאורל • אארנדיל • אורוון • אזוג • אילובטר • איסילדור • אלרונד (משפחת אלרונד) • אראגורן • ארוון • בולג • בורומיר • בילבו בגינס • בלג קותליון • ברד הקשת • ברן • גולום • גיל גלד • גילדור • גימלי • גלדור הגבוה • גלדריאל • גנדלף • הואור • הורין תליון • טואור • טורין טורמבר • לגולאס • מורגות' • מורוון אלדוון • מיגלין • מים הגמד • מריאדוק ברנדיבאק • נאזגול • ניינור ניניאל • סאורון (העין) • סארומן • סמאוג • סמוויז גמג'י • פינגולפין • פינווה • פינרוד • פרגרין טוק • פרודו בגינס • פרמיר • קירדן • רדגסט • תאודן • תום בומבדיל • תורין צינת-אלון • תינגול סיעות העלפים: האברי • האלדר • הנולדור • הטלרי • הסינדר |  |
| מקומות | מקומות כלליים: אאה • אמן • ארדה • הארץ התיכונה • הארצות הדרומיות • בלריאנד • ולינור • ים בלגירארץ ר'ון • ימת ר'ון •   מהעידן הראשון: ממלכות הארץ התיכונה • ההרים הכחולים • הימרינג • אנפאוגלית • היתלום • אנגבנד • הלקרקסה (שלוש ממלכות העלפים: גונדולין • דוריאת • נרגותרונד) מהעידן השני והשלישי: נומנור • גונדור • ארנור • מינס טירית • מורדור • ים נורנן • רוהן (רשימת מלכים) • מוריה (קהזד דום) • לות'לוריין • ריוונדל • הפלך • ארבור • יער-אופל • קירית אונגול • מיתלונד • אוסגיליאת • ברד דור |  |
| יצורים אגדיים וגזעים | אורק • אדם (אדין • דונאדין) • עלפים • גמד • דרקון • הוביט • וארג • ולאר • מיאר (איסטרי) • בלרוג |  |
| קרבות | מהעידן הראשון: מלחמות בלריאנד (דגור-נואין-גיליאת • דגור אגלרב • דגור ברגולך • נירנית ארנוידיאד • מלחמת החרון) מהעידן השני: מלחמת הברית האחרונה מהעידן השלישי: האסון בשדות הסיפנים • קרב חמשת הצבאות • מלחמת הטבעת (קרב שדות הפלנור) |  |
| שפות | קווניה • סינדרין • הלשון השחורה |  |
| שונות | מושגים • מושגים בארץ התיכונה • המועצה הלבנה • הברית האחרונה • טבעות הכוח • מיתריל • פלנטיר • תורין ושותפיו • Into the West  • כריסטופר טולקין • טולקין (סרט) • השיר האחרון של בילבו |  |
| --- | --- |
בקרת זהויות :  NLI: 987007292875605171  LCCN: sh00006412 
בעולם השטוח של העידן השני ניתן לראות את החלק החסר של בלריאנד ששקע בים עקב מלחמת החרון, ואת היווצרותה של נומנור. בגלובוס העגול של העידן השלישי ניתן לראות את שקיעתה של נומנור, את הדחקת אמן אל מעבר למעגלי העולם ואת הפיכת ארדה לגלובוס.
ג'ינגואיזם

ג'ינגואיזם (אנגלית: Jingoism) הוא מונח המתאר לאומנות קיצונית אשר מאופיינת במדיניות חוץ אגרסיבית. ניתן לתאר מדינה אשר מושפעת מערכי הג'ינגואיזם כמדינה אשר ששה למלחמה מתוך תפישתה את עצמה כנעלית וצודקת בכל אשר תעשה. המדינה תשקיע את מירב המאמצים כדי להשיג את האינטרסים הלאומיים ולא תחדול בהפעלת כח ואמצעים להשגת המטרות והיעדים הלאומיים של אותה המדינה, האינטרסים הלאומיים חשובים יותר מכל ואין לערער אותם ואין לשנות את המטרה הסופית.
אדם אשר מתואר כג'ינגואיסט יהיה לרוב פטריוט רדיקלי, אשר מאמין כי הפעולות האגרסיביות או האלימות שממשלתו עושה הן נכונות ללא קשר לטיבן, להומניות המעשים ולעיתים ללא כל חיבור למציאות.
לכן, במילים אחרות, ג'ינגואיזם הוא הטיה מוגזמת בהערכת מולדתו וארצו של האדם כנעלה על פני ארצות אחרות - סוג של לאומנות קיצונית. ג'ינגואיזם, בדומה לשוביניזם, מבטאת נעלותו של אדם או קבוצה על קבוצות אחרות, הפעלת כח המוצדקת בשם השגת מטרות הקבוצה. שני המושגים מבטאים את הליגטימציה של המדינה מעל מדינות וקבוצות אחרות, והאינטרסים המדיניים עולים על אינטרסים של מדינות האחרות, גופים ומתנגדים אחרים. המדינה תעשה כל שבכוחה להשגת המטרות הלאומיות ולא תחשוש להפעיל כח ואלימות כלפי קבוצות אחרות. רבים טוענים כי ג'ינגואיזם ושוביניזם שווים בהגדרתם.
המונח הגיע מבריטניה, והביע יחס תוקפני כלפי רוסיה בשנות השבעים של המאה התשע-עשרה. הוא המשיך להופיע בעיתונות האמריקנית בשנת 1893.
אטימולוגיה

מקור המונח בשיר של זמר אולמות המיוזיק-הול האירי ג. ה. מקדרמוט, שהושמע בפביליון של לונדון במהלך מלחמת רוסיה-טורקיה בשנת 1877, כאשר ראש ממשלת בריטניה, בנג'מין דיזראלי שכנע את הצאר הרוסי לסגת מבולגריה ולהשיב אותה ואת מקדוניה לשלטון האימפריה העות'מאנית.
הפזמון ששרו מקדרמוט וג. וו. האנט ביחד בפאבים באותה תקופה הוליד את המונח. המילים הלהוטות לקרב של הפזמון החוזר היו:
הקריאה "חי ג'ינגו" היא ככל הנראה שיבוש מכוון של "חי ישו", בדומה לשיבושים דומים אחרים המקובלים באנגלית (by George או by golly, למשל). הביטוי בנוסחו זה, שלא היה מקובל ככל הנראה בציבור לפני כן, הפך מאז לכינוי לסוג מסוים של פטריוטיזם שבו מובע ששון אלי קרב, עמדות ניציות מאוד והתייחסות עולצת וחיובית למלחמה.
ישנם הטוענים כי ג'ינגואיזם הוא יחס של לאומיות לוחמתית, המקבילה הבריטית של המונח שוביניזם.
דוגמאות > ארצות הברית

קרוב לוודאי שהשימוש הראשון במונח בעיתונות האמריקנית התרחש בקשר לסיפוח שמוצע להוואי בשנת 1883. לאחר הפיכה בהנהגתם של תושבי החוץ (בעיקר אמריקאים) בסיוע שר ארצות הברית בהוואי, ג'ון סטיבנס, נפלה המלוכה החוקתית של הוואי והיא הוכרזה כרפובליקה.
הנשיא הרפובליקני, בנג'מין הריסון, יחד עם שאר רפובליקנים בסנאט, הואשמו לעיתים קרובות בג'ינגואיזם בעיתונות הדמוקרטית בשל תמיכתם בסיפוח זה.
פוליטיקאי שהואשם רבות בג'ינגואיזם הוא נשיא ארצות הברית, תאודור רוזוולט, שהשיב על הטענות כלפיו בראיון מ-1895 לעיתון הניו יורק טיימס:
דוגמאות > בריטניה

סגן האלוף הבריטי, תומאס בלנד סטריינג' (ממקימי הצבא הקנדי ואחד ממפקדי חטיבה במהלך המרד הצפוני-מערבי של 1885) היה חייל אקסצנטרי ותוקפני שזכה לכינוי "ג'ינגו המוזר", וקרא לכותרת האוטוביוגרפיה האישית שלו משנת 1893 "Gunner Jingo's Jubilee".
מדיניות הפייסנות כלפי היטלר הובילה להתייחסות סאטירית לאובדן עמדות הג'ינגואיסטיות בבריטניה. קריקטורה מאת האומן הבריטי ארנסט שפרד שכותרתה "הלקוח המיושן" הופיע בגיליון 28 בפברואר 1938 של מגזין ההומור והסאטירה פאנץ'. לפי הקריקטורה, בחנות התקליטים שואל ג'ון בול את המוכר (ראש הממשלה נוויל צ'מברלין): "אני תוהה אם יש לך שיר לגבי הרצון לא להילחם, אבל אם אנחנו עושים... משהו, משהו, יש לך גם את הכסף? ". על הקיר דיוקנו של ראש הממשלה הוויקטוריאני לורד סולסברי.
ראו גם

אימפריאליזם
אליטיזם
שוביניזם
עליונות
הערות שוליים

↑  Webster, פירוש המילה באתר ובסטר.
↑  http://www.cyberussr.com/hcunn/q-jingo.html
↑  Encyclopædia Britannica, Nationalism - Jingoism, https://www.britannica.com
↑  , The New York Times. 23 October 1895. Retrieved 30 September 2012., https://timesmachine.nytimes.com/timesmachine/1895/10/24/106070065.pdf
גוראן פופוב

גוראן פופוב (נולד ב-2 באוקטובר 1984) הוא כדורגלן מקדוני המשחק בווארדאר סקופיה מליגת העל המקדונית.
קריירה

פופוב התחיל את הקריירה שלו בבלסיצה איתה עלה לליגת העל המקדונית. אחרי עונת השאלה בפרודפטיקי בה לא שיחק עבר לא.א.ק. אתונה בינואר 2004. לאחר ששוחרר ממנה הצטרף להכוכב האדום בלגרד. הוא ערך את הופעת הבכורה שלו בהפסד 5-0 לפ.ס.וו. איינדהובן בשלב הבתים של ליגת האלופות. בשל פציעות רבות מיעט לשחק והוא הושאל לאודרה וודז'יסלאב שלזיה. בקיץ 2005 עבר לאגאלו בה שיחק שנתיים, ובקיץ 2007 הושאל ללבדיאקוס. בקיץ 2008 עבר להירנביין איתה זכה בגביע ההולנדי ב-2009. ביוני 2010 עבר לדינמו קייב תמורת 1.8 מיליון אירו. ב-10 באוגוסט 2012 פופוב היה אמור להיות מושאל לסטוק סיטי אך העסקה לא יצאה לפועל מפני שהשחקן לא הצליח להשיג רישיון עבודה. ב-3 בפברואר 2013, פופוב הורחק לראשונה בקריירה בטענה שירק על קייל ווקר בהפסד 1-0 לטוטנהאם הוטספר. ב-9 ביולי 2013 הושאל לעוד שנה לוסט ברומיץ' אלביון, ובקיץ 2014 חזר לדינמו קייב. ב-18 בספטמבר 2014 חזר למקדוניה הצפונית כאשר חתם בווארדאר סקופיה.
בצעירותו, פופוב שיחק בנבחרות הצעירות של מקדוניה הצפונית. בשנת 2004 הוא ערך את הופעת הבכורה שלו בנבחרת. ב-30 במאי 2004 הוא הבקיע את שער הבכורה שלו בניצחון 2-4 נגד אסטוניה. לפופוב יש 46 הופעות בנבחרת ו-2 שערים.
גביע הליגה הרוסית

| --- | --- |
 ענף:  כדורגל
 תאריך ייסוד:  2003
 תאריך פירוק:  2003
 ארגון מפעיל:  התאחדות הכדורגל הרוסית
 תקופת התחרות:  ?–2003 
 מספר מתמודדים:  16
 מדינות משתתפות:  רוסיה
 יבשת:  אירופה
 זוכה אחרון/נה:  זניט סנקט פטרבורג
 הכי הרבה זכיות:  זניט סנקט פטרבורג (1)
 
גביע הליגה הרוסית (ברוסית: Кубок РПЛ או Кубок Премьер-Лиги) היה טורניר גביע פלייאוף בין קבוצות הליגה הבכירה שנערך לראשונה בשנת 2003.
בשנת 2003, מכיוון שמנצחת הטורניר לא זכתה בהעפלה מיידית לאחד מטורנירי אירופה והמשחקים נערכו בימי משחקים של נבחרות, הגביע לא נחל הצלחה רבה וחלה צניחה משמעותית בפופולריות שלו - מה שהביא את התאחדות הכדורגל הרוסית לסרב לערוך את הטורניר שנה לאחר מכן והוא בוטל. כל משחקי שלב ההכרעה, משלב רבע הגמר נערכו בשיטת שני משחקים, בית וחוץ. כל 16 קבוצות ליגת העל הרוסית השתתפו בטורניר שנערך פעם אחת בלבד.
במהדורה הראשונה זכתה בטורניר זניט סנקט פטרבורג, אחרי שגברה 5:2 בסיכום הכולל על צ'רנומורץ נובורוסיסק.
משחקי הגמר > גביע הליגה הרוסית

| תאריך | מנצחת | תוצאה | סגנית |
| --- | --- | --- | --- |
| 9 בספטמבר, 9 באוקטובר 2003 | זניט סנקט פטרבורג | 2:5   (0:3, 2:2) | צ'רנומורץ נובורוסיסק |
ראו גם

גביע הפדרציה הסובייטי
בפו

| --- | --- |
דגל בפודגל בפו
פוטומונטז' של בפו
פוטומונטז' של בפו
 מדינה:  יפן יפן
 חבל:  אויטה (מחוז) אויטה
 תאריך ייסוד:  1 באפריל 1924 
 שטח:  125.13 קמ"ר
 אוכלוסייה:  ‏
  ‑ בעיר:  115,992 (1 במרץ 2021)
  ‑ צפיפות:  980 נפש לקמ"ר (2017)
 קואורדינטות:  33°16′N 131°30′E﻿ / ﻿33.267°N 131.500°E﻿ / 33.267; 131.500
 אזור זמן:  UTC +9
 www.city.beppu.oita.jp
  מפת מיקום  מפה מפורטת   (למפת יפן מוגדלת) טוקיו אוסקה סאפורו סנדאי ניאיגטה פוקואוקה נהה ד. קו.  צ. קו.  סין רוסיה ים יפן האוקיינוס השקט בפו(למפת יפן רגילה) טוקיו אוסקה סאפורו סנדאי ניאיגטה פוקואוקה נהה ד. קו.  צ. קו.  סין רוסיה ים יפן האוקיינוס השקט בפו(למפת מחוז אויטה רגילה) אויטה נקאצו סאייקי היטא פוקואוקה מיאזקי קוממוטו ים סטובפו(למפת מחוז אויטה מוגדלת) אויטה נקאצו סאייקי היטא פוקואוקה מיאזקי קוממוטו ים סטובפו  he tabBackground:;tabBorder:#aaa;defaultTab:0;
 
בפו (ביפנית: 別府市) היא עיר במחוז אויטה שביפן. בפו היא העיר השנייה בגודל אוכלוסייתה במחוז אויטה ונכון לשנת 2017 מנתה אוכלוסיית העיר 122,643 תושבים.
דמוגרפיה וגאוגרפיה

בפו היא העיר השנייה בגודל אוכלוסייתה במחוז אויטה. נכון לשנת 2017 מנתה אוכלוסיית העיר 122,643 תושבים וצפיפות האוכלוסייה בעיר הייתה 980 נפש לקמ"ר. שטחה הכולל של בפו הוא 125.13 קמ"ר. העיר הוקמה בשנת 1924 כתוצאה מאיחוד של מספר עיירות קטנות. בפו נמצאת בין הים להרים ושוכנת באי הדרומי קיושו. בעיר קיימים יותר מ-3000 אונסן (מעיינות חמים) ומאות בתי מרחץ ומדי שנה מבקרים בעיר כ-12 מיליון תיירים.
אטרקציות תיירותיות

מרתון בפו-אויטה - מרתון בסבב העולמי השני בחשיבותו של התאחדות האתלטיקה הבינלאומית אשר מתחיל בבפו ומסתיים בעיר השכנה אויטה. נערך מדי שנה מאז 1952.
פארק הקופים טקאסאקיאמה - גן חיות המכיל למעלה מ-1500 מקוקים יפנים.
פארק בפו - הפארק העירוני של בפו
מפל אוטובארו - מפל הנמצא בהרי בפו וממוקם סמוך לפארק השעשועים 'Wonder Rakutenchi'.
אגם שידאקה - נמצא 600 מטר מעל גובה פני הים.
פסטיבל הזיקוקים של בפו - נערך בחודשי יולי, אחד מאירועי הזיקוקים הגדולים במחוז אויטה ובמהלכו משוגרים 5000 זיקוקים מתוך סירות במפרץ בפו.
גלריה

העיר בפו
מגדל בפו
אונסן בעיר הנקרא "הגיהנום של בפו"
מפרץ בפו
אגם שידאקה הנמצא 600 מטר מעל גובה פני הים
ערים תאומות

בפו מקיימת קשרים עם 7 ערים תאומות:
יפן אטאמי, שיזואוקה, יפן
בריטניה באת', בריטניה
ארצות הברית בימונט, טקסס, ארצות הברית
דרום קוריאה ז'ז'ו, דרום קוריאה
דרום קוריאה מוקפו, דרום קוריאה
ניו זילנד רוטורואה, ניו זילנד
הרפובליקה העממית של סין ינטאי, הרפובליקה העממית של סין
הערות שוליים

↑  סטטיסטיקות אוכלוסייה, אתר האינטרנט של בפו
↑  ‏ "Beppu Travel: Takasakiyama Monkey Park", אתר Japan-guide.com
↑  פסטיבל הזיקוקים של בפו, אתר האינטרנט Beppu City Tourist Information Website
↑  ערים תאומות, אתר האינטרנט של בפו
| --- | --- |
בקרת זהויות :  NLI: 987007555287705171  CiNii: DA05405123  GND: 4440326-4  LCCN: n82099101  MusicBrainz: 7b7f1561-a612-455b-b5db-3e70d34d3185  NDL: 00326240  VIAF: 258116802   WorldCat (עם VIAF): 258116802
גביע טקסקו

| --- | --- |

 ענף:  כדורגל
 תאריך ייסוד:  1970
 תאריך פירוק:  1975
 מדינות משתתפות:  הממלכה המאוחדת הממלכה המאוחדת   אירלנד אירלנד (עד 1974)
 הכי הרבה זכיות:  ניוקאסל יונייטד (2)
 
גביע טקסקו (אנגלית: Texaco Cup) היה תחרות כדורגל בין מועדונים מהממלכה המאוחדת ואירלנד אשר לא העפילו לתחרויות האירופאיות. המועדונים האירים פרשו מן התחרות בעונת 1973–74 והתחרו בגביע טקסקו נפרד בשנים 1974 ו-1975. התחרות מומנה על ידי ענקית הנפט האמריקאית טקסקו, אשר הפעילה באותו זמן תחנות שרות ברחבי הממלכה המאוחדת. לאחר הפסקת המימון מצדה של טקסקו הפך המפעל לגביע האנגלו סקוטי.
זוכות

משחקי הגמר שוחקו בשני משחקים פרט לעונת 74–1973, התוצאה המובאת היא של סיכום שני המשחקים.
| שנה | זוכה | תוצאה | סגנית |
| --- | --- | --- | --- |
| 1971 | אנגליה וולבס | 2-3 | סקוטלנד הארטס |
| 1972 | אנגליה דרבי קאונטי | 1-2 | סקוטלנד איירדריאוניאנס |
| 1973 | אנגליה איפסוויץ' טאון | 2-4 | אנגליה נוריץ' סיטי |
| 1974 | אנגליה ניוקאסל יונייטד | 1-2 | אנגליה ברנלי |
| 1974 אירלנד | אירלנד פורטאדאון | 3-5 | אירלנד בוהמיאנס |
| 1975 | אנגליה ניוקאסל יונייטד | 1-3 | אנגליה סאות'המפטון |
| 1975 אירלנד | אירלנד ווטרפורד | 0-1 | אירלנד לינפילד |
גביע לה מאט

| --- | --- |
לארס-אריק לונדוואל מקבוצת וסטרה פרלונדה מקבל את גביע לה מאט לאחר הניצחון בפלייאוף ב-1965.
 ענף:   הוקי קרח
 תאריך ייסוד:  1926
 ארגון מפעיל:  SHL
 מספר מתמודדים:  10
 מדינות משתתפות:  שוודיה שוודיה
 יבשת:  אירופה, (סקנדינביה)
 זוכה:  וקשה לייקרס
 הכי הרבה זכיות:  פרייסטד (10 זכיות)
 
גביע לה מאט (בשוודית: Le Mat-pokalen) הוא הגביע המוענק לאלופת ליגת ההוקי קרח SHL.
הגביע הוענק מאז עונת 1926 והחל מעונת 1975–1976 - הוא הוענק לקבוצה המנצחת בפלייאוף ליגת ההוקי השוודית.
לה מאט הוא הגביע העתיק ביותר עליו מתחרים ספורטאים מקצועיים בשוודיה.
הגביע נתרם על ידי האב המייסד של ההוקי קרח בשוודיה, ראול לה מאט, ומטרו גולדווין מאייר בשנת 1926.
מאז, גביע הכסף עבר שינוי וכעת הוא כולל מכסה עם שני מקלות הוקי קרח מוצלבים ובסיס עץ אלון.
גובה הכוס 52 ס"מ ומשקלו 3.34 ק"ג.
הערות שוליים

↑  הקבוצות הטובות ביותר בעונה הסדירה של SHL
↑  Hockeyligan.se, web.archive.org, ‏2007-03-21
בר בי רב דחד יומא

שלטים ביום העצמאות
מודעה בר בי רב דחד יומא בפתח תקווה יום העצמאות תשע"ח
כינוס בַּר בֵּי רַב דְּחַד יוֹמָא (ארמית: "תלמיד של יום אחד") הוא יום עיון ללימודי יהדות למי שעסוקים בשאר ימי השנה בתחומים אחרים. בשפת הדיבור נהוג להשתמש במושג "בר בי רב" כמטבע לשון נרדף ל-"כל אחד" ונאמר לרוב בנימה של פחיתות כבוד ופליאה (דוגמה: "כל בר בי רב יודע מה הם חמישה חומשי תורה"), קל וחומר לגבי "תלמיד של יום אחד" - כלומר תלמיד שרק החל את לימודיו.
מקור הביטוי והנוהג

רב אידי, אבוה דרבי יעקב בר אידי, הוה רגיל דהוה אזיל תלתא ירחי באורחא, וחד יומא בבי רב. והוו קרו ליה רבנן בַּר בֵּי רַב דְּחַד יוֹמָא.
חלש דעתיה. קרי אנפשיה: "שְׂחֹק לְרֵעֵהוּ אֶהְיֶה" (איוב, י"ב, ד'). אמר לו ר' יוחנן: "במטותא מינך לא תעניש להו רבנן".
נפק ר' יוחנן לבי מדרשא, ודרש: "וְאוֹתִי יוֹם יוֹם יִדְרֹשׁוּן וְדַעַת דְּרָכַי יֶחְפָּצוּן" (ישעיהו, נ"ח, ב') - וכי ביום דורשין אותו ובלילה אין דורשין אותו? אלא לומר לך, כל העוסק בתורה אפילו יום אחד בשנה, מעלה עליו הכתוב כאילו עסק כל השנה כולה.
וכן במדת פורענות, דכתיב: "בְּמִסְפַּר הַיָּמִים אֲשֶׁר תַּרְתֶּם אֶת הָאָרֶץ אַרְבָּעִים יוֹם" (במדבר, י"ד, ל"ד) - וכי ארבעים שנה חטאו?! והלא ארבעים יום חטאו! אלא לומר לך: כל העובר עבירה אפילו יום אחד בשנה, מעלה עליו הכתוב כאילו עבר כל השנה כולה.
רב אידי אביו של רבי יעקב בר אידי היה רגיל ללכת בדרכים שלושה חודשים, למד אצל רבו יום אחד וחזר לביתו שלושה חודשים. כלומר, יום אחד של לימוד תורה היה מוקדש להליכה ברגל של שישה חודשים. שלשה חודשים מביתו אל הרב ושלשה חודשים מהרב חזרה לביתו.